stanford-oval/wikipedia huggingface dataset:
Belladonnat

| Belladonnat |
| --- | --- |
 belladonna eli italianbelladonna
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Solanales
Heimo::  Koisokasvit Solanaceae
Alaheimo::  Solanoideae
Tribus::  Hyoscyameae
Suku::  Belladonnat Atropa  L.
Tyyppilaji
 belladonna Atropa belladonna L. (1753) 
Katso myös
   Belladonnat Wikispeciesissä   Belladonnat Commonsissa 
Infobox OKNimi-testi OK: 
Belladonnat (Atropa) on kasvisuku, joka kuuluu koisokasvien (Solanaceae) heimoon. Siihen sisältyy viisi lajia, joita esiintyy alkuperäisinä Länsi-Euroopasta Luoteis-Afrikkaan ja Länsi-Aasiaan. Suvun tyyppilaji ja tunnetuin laji on muun muassa lääkekasvina aiemmin käytetty belladonna eli italianbelladonna (Atropa belladonna).
Aiheesta muualla

Finto: Kassu – Kasvien suomenkieliset nimet: Atropa
Suomen Lajitietokeskus: Belladonnat – Atropa
August Heißmeyer

August Heißmeyer (1936)
August Heißmeyer (11. tammikuuta 1897 Gellersen – 16. tammikuuta 1979 Schwäbisch Hall) oli saksalainen SS-Obergruppenführer ja Waffen-SS:n kenraali.
Uran alku

Ensimmäisessä maailmansodassa Heißmeyer palveli luutnanttina ja sai ensimmäisen luokan rautaristin. Sodan jälkeen hän opiskeli autokoulunopettajaksi ja liittyi natsipuolueeseen vuonna 1925. Alkuvuodesta 1926 hänestä tuli SA:n jäsen ja myöhemmin Gauleiter.
Tammikuussa 1930 Heißmeyerista tuli SS:n 4 370. jäsen. Hän yleni nopeasti organisaation hierarkiassa ja vuodesta 1935 hän oli SS:n päämajan päällikkö. Heißmeyer yleni SS-Obergruppenführeriksi ja hänestä tuli vuonna 1936 Nationalpolitische Erziehungsanstaltenin (NPEA) päätarkastaja.
Toinen maailmansota

Vuonna 1939 Heißmeyerista tuli SS-Oberabschnittsleiter ”Ost” ja ”Höheren SS- und Polizeiführer Spree”. Sodan syttyessä Heißmeyer alkoi johtaa omaa yksikköään, ”Dienststelle SS-Obergruppenführer Heissmeyeria”, jossa hän oli vastuussa NPEA:n opiskelijoiden sotilaskoulutuksesta. 1. marraskuuta 1939 SS-Gruppenführer Theodor Eickesta tuli SS-divisioona Totenkopfin komentaja ja Heißmeyer korvasi hänet keskitysleireistä vastaavana kenraalina. Joulukuussa 1940 hän meni naimisiin Gertrud Scholtz-Klinkin kanssa.
Marraskuussa 1944 Heißmeyer sai normaalin SS-arvonsa lisäksi Waffen-SS:n kenraalin arvon. Sodan loppuvaiheessa huhtikuussa 1945 hän johti Volkssturmista ja Hitler-Jugendista ad hoc kerättyä taistelujoukkoaan, jonka tehtävänä oli puolustaa Spandaun lentokenttää Berliinin ulkopuolella.
Sodan jälkeen

Ranskan viranomaiset ottivat Heißmeyerin kiinni Tübingenin lähellä 29. helmikuuta 1948. Maaliskuussa pidetyssä oikeudenkäynnissä hänet tuomittiin 18 kuukaudeksi vankeuteen, josta hän vapautui 1949. Seuraavana vuonna hänet kuitenkin tuomittiin merkittävänä natsijohtajana uudelleen kolmeksi vuodeksi vankeuteen.
Vapauduttuaan hän asui Schwäbisch Hallissa ja hänestä tuli Länsi-Saksan Coca Colan pullotustehtaan johtaja.
Aiheesta muualla

Kuvia tai muita tiedostoja aiheesta August Heißmeyer Wikimedia Commonsissa
Beverly Oden

Beverly "Bev" Oden (s. 9. maaliskuuta 1971 Millington, Tennessee) on yhdysvaltalainen entinen lentopalloilija. Hän oli pelipaikaltaan keskitorjuja. Oden pelasi Yhdysvaltain joukkueessa vuoden 1996 kesäolympialaisissa. Hänet valittiin vuoden 1990 Yhdysvaltojen yliopistojen parhaaksi pelaajaksi. Hänen sisaruksensa Kim Oden (1988, 1992) ja Elaina Oden (1992) ovat myös olympiatason lentopalloilijoita.
Arthur Hjelt

Arthur Hjelt (1919)
Arthur Ludvig Mikael Hjelt (18. lokakuuta 1868 Helsinki – 13. maaliskuuta 1931 Helsinki) oli suomalainen teologi, professori, valtiopäivämies ja kirjailija.
Henkilöhistoria

Hjeltin vanhemmat olivat arkkiatri Otto Edvard August Hjelt ja Yolanda Aurora Thuneberg. Hänen veljiään olivat tilastomies ja senaattori August Hjelt, kemisti Edvard Hjelt ja pankinjohtaja Otto Hjelt. Hän pääsi ylioppilaaksi 1886 ja valmistui filosofian kandidaatiksi ja maisteriksi 1890, filosofian lisensiaatiksi 1892, filosofian tohtoriksi 1894, teologian kandidaatiksi 1896, teologian lisensiaatiksi 1901 ja teologian tohtoriksi 1907. Hjelt teki tutkimusmatkan Palestiinaan ja Siinain niemimaalle 1911.
Hjelt oli Helsingin yliopiston Raamatun alkukielten vt. apulaisena 1892–1893 ja 1896–1899 sekä apulaisena 1903–1904. Hän oli Vanhan testamentin eksegetiikan vt. professori 1901–1904 sekä professori 1904–1926 sekä Uuden testamentin eksegetiikan professori 1926–1931. Lisäksi hän oli yliopiston rahakabinetin amanuenssi 1892–1904 ja esimies 1904–1931 sekä Antellin rahakokoelman hoitaja 1895–1899. Hjelt toimi Länsisuomalaisen osakunnan kuraattorina 1894–1896,  Etelä-Pohjalaisen osakunnan inspehtorina 1908–1912 ja Varsinaissuomalaisen osakunnan inspehtorina 1929–1931. Hjeltistä tuli Lundin yliopiston teologian kunniatohtori 1918.
Hjelt osallistui pappissäädyssä valtiopäiville 1905. Hän oli raamatunkäännöskomitean jäsen 1908–1927 ja komitean puheenjohtaja 1927–1931. Lisäksi Hjelt toimi Helsingin NMKY:n puheenjohtajana 1895–1898 ja 1904, Suomen nuorten kristillisen liiton Suomen edustajana NMKY:n maailmankomiteassa 1902–1931, kristillisen ylioppilasliikkeen pohjoismaisen komitean jäsenenä 1899–1902, Suomen kristillisen ylioppilasliiton puheenjohtajana 1916–1922 sekä Pohjoismaiden kirkkojen yhteistoimintakomitean suomalaisjäsenenä 1917–1931.
Syksyllä 1928 Hjelt oli mukana retkikunnssa, joka kävi tutkimassa Siinailla Pyhän Katariinan luostarissa säilytettyä syyriankielistä evenkeliumikäsikirjoitusta Syrus Sinaiticusta. Retkikuntaan kuuluivat hänen lisäkseen Åbo Akademin professori Johannes Lindblom, yliopiston valokuvaaja Felix Jonasson ja retkikunnan taloudenhoitajana pankinjohtaja E. Laurell Helsingistä. Egyptissä retkikuntaan liittyi tohtori Aapeli Saarisalo. Retkikunta oleskeli luostarissa 10 päivän ajan ja sinä aikana sai valokuvattua evankeliumicodeksin 361 sivua. Toisena tutkimuskohteena olivat vanhalla faaraoiden Serâbit el-Khâdemin kaivosseudulla sijainneet muinaissemitiläiset piirtokirjoitukset.
Arthur Hjeltin poika oli suurlähettiläs Lauri Hjelt.
Teoksia

Wilhelm Ross : suomalainen orientalisti ja matkustaja viime vuosisadalla. Länsisuomalainen osakunta, Helsinki 1890
Piirteitä apostolikum-riidasta Saksassa. Otava 1894
Die altsyrische Evangelienübersetzung und Tatians Diatessaron, besonders in ihrem gegenseitigen Verhältnis untersucht, Helsingin yliopiston väitöskirja.   Leipzig 1901
De Johanneiska småbrefvens ursprung undersökt med särskild hänsyn till presbyter-hypotesen, Helsingin yliopiston väitöskirja. Helsingfors 1901
Konung Hammurabis lagar och Israels Thora : ett bidrag till "Babel-Bibel"-frågan. Helsingfors 1903
Israelin vanhin historia muinaistieteen valossa: virkaan asettajaisesitelmä. Yrjö Weilin, Helsinki 1904
Messianische Begriffe und Ausdrücke in den Psalmen untersucht : Heft. 1, Die Königsherrschaft Gottes : Das Gericht. Leipzig 1904
Pääpiirteet Babylonian ja Assyrian historiasta: raamatun kertomuksia silmällä pitäen. Kansanvalistus-seuran toimituksia 134. Helsinki 1905
Lähetysaate vanhassa testamentissa. WSOY 1909
Mikael Agricola Uuden testamentin kääntäjänä: juhlaesitelmä Suomen kirkkohistoriallisen seuran vuosikokouksessa 19 p. tammik. 1908. Suomen kirkkohistoriallinen seura, Jyväskylä 1909
Raamatun synty. WSOY  1909
Israelin kansan historia. WSOY 1913
Matka Siinaille. Matkahavaintoja Raamatun mailta 1. Otava 1914
Ylös Jerusalemiin. Matkahavaintoja Raamatun mailta 2. Otava 1915
Kristinuskon vanhatestamentillinen perusta: kolme raamatullista esitelmää. WSOY 1915
Jerusalemista Damaskoon. Matkahavaintoja Raamatun mailta 3. Otava 1917
N. M. K. Y:n sotilastyö muualla ja meillä. WSOY 1918
Nuori kristitty ja isänmaa. WSOY 1918
Jumalan sanan nälkä. WSOY 1919
Jobin kirja: vuosituhansia vanha runoelma kärsivästä ihmisestä. Otava 1923
Nuorison ystävä: lehtori Ivar Thuneberg. WSOY 1923
Helsingistä Siinaille. Otava 1929
Raamatun maisemia; tekijät Arthur Hjelt, Felix Jonasson. WSOY 1929
Syrus Sinaiticus. Helsingfors 1930
Aiheesta muualla

Arthur Hjelt : Suomalainen Sinain-retkikunta Aleksandriassa, Suomen Kuvalehti, 27.10.1928, nro 44, s. 20, Kansalliskirjaston digitaaliset aineistot
Arthur Hjelt : Suomalainen Sinain retkikunta P. Katariinan luostarissa, Suomen Kuvalehti, 17.11.1928, nro 47, s. 19, Kansalliskirjaston digitaaliset aineistot
Arthur Hjelt : Suomalainen Sinain retkikunta kirjainkirjoituksen syntymäsijoilla, Suomen Kuvalehti, 24.11.1928, nro 48, s. 19, Kansalliskirjaston digitaaliset aineistot
Barbadoksen presidentti

| Barbadoksen presidentti |
| --- | --- |
 President of Barbados
 
 Nykyinen presidentti Mason
 Nykyinen Sandra Mason 30. marraskuuta 2021 lähtien
Virka-asunto:  Valtion talo
Nimittäjä:  Barbadoksen parlamentti
Kauden pituus:  4 vuotta (uusittavissa kerran)
Perustettu:  30. marraskuuta 2021
Ensimmäinen:  Sandra Mason
Kotisivut:  https://www.gov.bb/Visit-Barbados/president
Barbadoksen presidentti (engl. President of Barbados) on Barbadoksen valtionpäämies. Marraskuun 2021 lopulla Sandra Masonista tuli Barbadoksen presidentti. Aiemmin Mason oli toiminut kenraalikuvernöörinä.
Presidentin virka-asuntona toimii Valtion talo, joka toimi aiemmin kenraalikuvernöörin virka-asuntona.
Presidentin virkakauden pituus on neljä vuotta. Sama henkilö voidaan valita uudelleen virkaan kerran.
Valinta

Presidentin valitsee Barbadoksen kaksikamarinen parlamentti eivätkä kansalaiset. Pääministeri ja opposition johtaja nimeävät yhdessä ehdokkaan viimeistään 90 päivää ennen vaaleja. Mikäli yksikään parlamentin edustaja ei vastusta nimitystä, ehdokas nimitetään presidentiksi. Mikäli vastustusta ilmenee, edustajainhuone ja senaatti kokoontuvat äänestämään yhteiseen istuntoon, jossa ehdokkaan tulee saada vähintään 2/3 äänistä sekä ylä- että alahuoneessa.
Mikäli pääministeri ja opposition johtaja eivät kykene nimittämään yhteistä ehdokasta, järjestetään vaalit. Tällöin ehdokkaan pitää saada joko pääministerin, opposition johtajan tai vähintään 10 parlamentin edustajan tuki voidakseen asettua ehdolle. Tämän jälkeen parlamenti äänestää ehdokkaista ja presidentiksi valitaan se, joka saa vähintään 2/3 sekä ylä- että alahuoneen edustajien äänistä.
Ehdokkaaksi voidaan nimetä syntyperäinen Barbadoksen kansalainen, jota ei ole todettu vaalikelvottomaksi seuraavin perustein:
on parlamentin jäsen
on ollut parlamentin jäsen 12 kuukautta ennen nimitystään ehdokkaaksi
ei ole menettänyt vaalikelpoisuuttaan parlamentinvaaleissa oikeuden päätöksellä
Avoin lisenssi

Creative Commons -lisenssit ovat yksiä suosituimmista avoimista lisensseistä.
Avoin lisenssi on lisenssi (käyttölupa), joka antaa muille luvan käyttää tekijän työtä uudelleen haluamallaan tavalla. Ilman tällaista lisenssiä tällainen käyttö on yleensä kielletty tekijänoikeuslailla tai suljetulla lisenssillä.
Lisenssit > Tyypin mukaan

Public domain -lisenssit
Creative Commons Nolla (CC0)
WTFPL
Unlicense
Public Domain Dedication and License (PDDL)
Sallivat lisenssit
BSD License
MIT License
Mozilla Public License (file-based permissive copyleft)
Creative Commons Nimeä (CC BY)
Copyleft- ja patentleft-lisenssit
GNU GPL, LGPL (weaker copyleft), AGPL (stronger copyleft)
Creative Commons Nimeä-JaaSamoin (CC BY-SA)
Mozilla Public License
Common Development and Distribution License
GFDL (without invariant sections)
Free Art License
Lisenssit > Sisällön mukaan

Avoin ohjelmisto
The Open Source Definition
Avoin sisältö
Open Content License
Open Publication License
Avoin laitteisto
Avoin data/tietokanta
Creative Commons v4
Open Database Licence
Lisenssit > Tekijöiden mukaan

Creative Commons
Free Software Foundation
Open Source Initiative
Microsoft
Microsoft Public License
Microsoft Reciprocal License
Open Content Project
Open Data Commons, tekijältä Open Knowledge Foundation
Public Domain Dedication and License (PDDL)
Attribution License (ODC-By)
Open Database License (ODC-ODbL)
Euroopan unioni
European Union Public Licence
Aiheesta muualla

Avoimet ohjelmistolisenssit
Avoimet lisenssit
Balché

Balché on mieto hunajaan ja kasviperäisiin päihdyttäviin ainesosiin perustuva alkoholijuoma, jota käytetään etenkin mayojen keskuudessa rituaalisiin ja uskonnollisiin tarkoituksiin. Balchén käyttö ja valmistus liittyy vahvasti mayojen perinteiseen šamanistiseen uskontoon ja heimokulttuuriin, joten sen käyttö on nykyään luonnonuskontojen harvinaistumisen myötä vähentynyt. Yucatánin osavaltiossa Meksikossa elää kuitenkin edelleen mayoista periytyviä yhteisöjä, jotka nykyaikanakin käyttävät balchéa.
Aromiltaan balchéa on luonnehdittu kaneliseksi ja savuiseksi. Sitä saatetaan myös maustaa esimerkiksi vaniljakasvilla ja juomaan saatetaan ylipäänsä lisätä lukuisia eri maustekasveja sekä päihdyttäviä ainesosia sisältäviä kasveja. Juoman alkoholipitoisuus vaihtelee, mutta on tyypillisesti noin 2–5 %. Balchén vaikutus perustuu alkoholin lisäksi sen sisältämiin kasviperäisiin ainesosiin. Balché aiheuttaa käyttäjälleen euforisoivan ja empatogeenisen vaikutuksen, joka ei kuitenkaan ole hallusinogeeninen.
Historia

Balchén käytön aloitusajankohtaa ei ole voitu luotettavasti varmistaa. Osa mayakulttuureja tutkineista arkeologeista on esittänyt, että niin kutsuttuja chultuneja eli mayojen asuttamilla alueilla kiviin kaiverretuja säiliöitä olisi saatettu käyttää juoman valmistamiseen. Chultuneja on koverrettu etenkin Mayojen korkeakulttuurin klassisena aikana, noin 300–900-luvuilla.
Joka tapauksessa balchén rituaalinen käyttö on jatkunut vuosisatoja. Varhaisin luotettava kirjallinen kuvaus balchén käytöstä on peräisin 1500-luvulta Diego de Landalta. Oletettavasti balchéa on kuitenkin käytetty myös tätä varhaisemmin. Esimerkiksi 1500- ja 1600-lukujen vaihteessa elänyt mayaylimys Gaspar Antonio Chi on kuvannut balchéa mayojen esikolumbiaanisen ajan tärkeimmäksi rituaaliseen käyttöön tarkoitetuksi juomaksi. Tätä myöhemmältä ajalta maininnat balchén käytöstä ovat vähäisempiä.
On mahdollista, että Espanjan siirtomaavallan vakiinnuttua balchén käyttöä on pyritty rajoittamaan. Balchéa käytetään edelleen Jukatanin niemimaan alueilla, joilla elää alkuperäistä mayaväestöä.
Valmistus

Juoma valmistetaan sekoittamalla hunajaa tiettyjen lonkopuiden (Lonchocarpus) kuoresta valmistettuun uutteeseen. Balchén valmistukseen voidaan käytetään useita eri lonkopuulajeja, joista yleisesti käytettyjä ovat ainakin Lonchocarpus violaceus sekä Lonchocarpus longistylus.
Perinteisesti juoman valmistuksessa käytettävä vesi on peräisin cenote-nimellä kutsutuista vesipainaumista. Valmistusastiana käytetään esimerkiksi jícaraa eli kulhokalebassipuun hedelmän kuoresta tehtyä astiaa. Suurempien määrien valmistusastiana käytetään chemil balchea eli mahonkipuun rungosta koverrettua suurta kanoottimaista astiaa.
Juomaa varten lonkopuun sisäkuoresta leikataan suikaleita. Suikaleita survotaan, kunnes niiden rakenne pehmenee, minkä jälkeen ne kuivataan. Suikaleet painetaan kivien avulla käymisastian pohjalle, jossa kuori maseroituu vedessä useiden päivien ajan. Veteen lisätään tämän jälkeen hunajaa ja sitten seoksen annetaan fermentoitua tyypillisesti kolmen vuorokauden ajan. Satunnaisesti hunajan tilalla tai sen lisänä on käytetty myös ananasmehua sokerin lähteenä. Nykyaikaina hunaja saatetaan myös korvata sokeriruokosiirapilla tai kaupallisesti valmistetulla sokerilla.
Juoman päihdyttävä vaikutus saadaan aikaan usealla eri tavalla. Ensinnä hunajan sokerien etanolikäymisen kautta juomaan saadaan pieni pitoisuus alkoholia. Tyypillisesti balchén alkoholipitoisuus on noin 2–5 tilavuusprosenttia. Toisaalta balchéen saatetaan lisätä esimerkiksi nikotiinia tai meskaliinia sisältäviä paikallisia kasveja. Usein Balchéssa käytetään myös hunajaa, jota tuottavia mehiläisiä pyritään ruokkimaan erityisesti tietyillä kiertokasvien ryhmään kuuluvilla kukilla. Nykyään kyseisissä kukissa ja niiden medessä tiedetään olevan korkeita pitoisuuksia LSA-nimistä psykoaktiivista ainetta.
Balchén valmistus on luonteeltaan maaginen prosessi. Juomanvalmistajan kuuluu esimerkiksi lausua valmistuksen aikana useita rukouksia tai loitsuja juoman onnistuneen käymisen ja hyvän laadun varmistamiseksi. Rukouksiin kuuluu etenkin erilaisten myrkyllisiksi tiedettyjen eläinten henkien avuksi kutsuminen, jotta nämä lisäisivät juomaan kantamiaan myrkkyjä. Myös erilaisia veteen ja sen ilmiöihin liittyviä henkiolentoja kutsutaan tyypillisesti avuksi. Ennen juoman käyttöönottoa sitä perinteisesti tarjotaan myös uhrilahjana mayauskonnon jumalille.
Käyttö

Balchélla aikaan saadulla päihtymyksellä pyritään šamanistisille rituaaleille tyypilliseen tapaan tuottamaan tila, jossa juoman käyttäjän uskotaan saavuttavan suora yhteys henkimaailmaan ja sen asukkaisiin. Yhteyttä pyritään puolestaan hyödyntämään tulevien tapahtumien ennustamisessa ja toisaalta käsittämättömiltä tuntuvien tapahtumien, erityisesti vastoinkäymisten syiden selittämisessä. Balchén rituaalinen juominen on myös oleellisesti yhteisöllinen tapahtuma, jonka tarkoitus on lujittaa yhteisön sisäisiä siteitä ja yhteenkuuluvuuden tunnetta.
Juoman käyttöön liittyy usein mayojen oluen- ja viinin jumalan Acanin palvonta sekä balchén tarjoaminen uhrilahjaksi jumalille. Myös itse päihtymystilan saavuttamista saatetaan pitää lahjana jumalille, joiden uskotaan nauttivan päihtyneiden ja iloisten ihmisten seuraamisesta. Osana balchén käyttöön liittyvää rituaalia pyritään saavuttamaan voimakas päihtymystila, jossa käyttäjä lopulta oksentaa. Oksennukset kerätään puolestaan säkkeihin, joita rituaaliin osallistuvat riiputtavat kaulassaan.
Koska juoman alkoholipitoisuus ja myös muiden sen sisältämien psykoaktiivisten ainesosien pitoisuudet jäävät melko mataliksi, balchéa joudutaan nauttimaan varsin mittavia määriä toivotun vaikutuksen aikaansaamiseksi. Väitetysti balchérituaaliin osallistuvat saattavat nauttia jopa noin 17 litraa juomaa muutaman tunnin kuluessa. Rituaalinen juominen tapahtuu tyypillisesti siten, että kehämäisessä muodostelmassa istuvat osallistujat nauttivat juoman keskenään samanaikaisesti ja samantahtisesti. Joskus balchén rinnalla nautitaan myös muita psykoaktiivisia aineita riittävän vaikutuksen saavuttamiseksi, koska balché itsessään on psykotrooppiselta vaikutukseltaan verrattain mieto.
Rituaalisen käytön lisäksi tai sen ohella balchéa käytetään myös luonnonlääkintään. Erityisesti sitä käytetään yskänlääkkeenä sekä infektoituneiden haavojen puhdistamiseen. Raja rituaalisen ja lääkinnällisen käyön välillä on myös häilyvä, ja esimerkiksi balchén aiheuttamaa oksentamista pidetään juomaa käyttävien heimojen keskuudessa tärkeänä kehon rituaalisen puhdistumisen ja terveyden kannalta.
Kaavakuva chultun-säiliöstä, joita mayat ovat mahdollisesti käyttäneet balchén käymissammioina.
Barbara G. Adams

| Barbara G>  Adams.Henkilötiedot |
| --- | --- |
Syntynyt: 19. helmikuuta 1945 Lontoo
Kuollut: 26. kesäkuuta 2002 (57 vuotta) Enfield (Lontoo)
Kansalaisuus:  brittiläinen
Koulutus ja ura
Tutkimusalue:  egyptologia
Barbara Georgina Adams, (19. helmikuuta 1945 Lontoo – 26. kesäkuuta 2002 Enfield (Lontoo)) oli merkittävä brittiläinen egyptologi ja esidynastisen Egyptin asiantuntija. Adams työskenteli useita vuosia Hierakonpoliissa eli Nekhenissä, missä hän oli yksi kaivausjohtajista. Ennen tätä hän työskenteli Petrie Museum of Egyptian Archaeologyssa Lontoossa ja osallistui arkeologisiin kaivaushankkeisiin eri puolilla Britanniaa.
Käännös suomeksi
Beit Jimal

Näkymä kohti luostarialuetta.
Luostariin kuuluvan Pyhän Stefaoksen kirkon sisätiloja.
Beit Jimal on katolinen luostari Israelissa noin viisi kilometriä Bet Shemeshin kaupungista etelään. Luostari on perustettu paikalle, jota on pidetty Pyhän Stefanoksen hautana.
Nykyinen Beit Jimal on yhdistetty Bysantin valtakunnan aikaisissa lähteissä mainittuun kreikankieliseen paikannimeen Caphargamala, joka puolestaan tarkoittaa Gamalielin kylää. Paikka tunnetaan esimerkiksi paikallisen papin vuonna 415 kirjoittamasta kirjeestä, jossa hän esittää löytäneensä Pyhän Stefanoksen haudan. Kirjeen mukaan pappi löysi haudan rabbi Gamalielin ilmestyttyä hänelle unessa ja neuvottua reitin hautapaikalle. Paikalle rakennettiin kirkko noin 1 500 vuotta sitten. Sittemmin paikalla oli pieni arabien asuttama kylä.
Vuonna 1869 italialainen katolinen pappi Antonio Belloni osti kylän maat ja sen asukkaat siirrettiin muualle. Paikalle rakennettiin suuri salesiaaninen luostari. Salesiaanit olivat erikoistuneet koulujen ylläpitämiseen ja vuonna 1873 avautui Beit Jimalin koulu orvoille ja vähäosaisille lapsille. Koulu lopetti toimintansa seuraavan vuosisadan aikana opiskelijoiden vähyyden takia. Vuonna 1988 vanhan luostarin viereen avattiin uusi nunnaluostari Betlehemin sisarkunnalle.
Aiheesta muualla

Kuvia tai muita tiedostoja aiheesta Beit Jimal Wikimedia Commonsissa
Barbie Ferreira

| Barbie Ferreira |
| --- | --- |
 Barbie Ferreira vuonna 2024.
Henkilötiedot
Koko nimi:  Barbara Seppe Ferreira
Syntynyt: 14. joulukuuta 1996 (ikä 27) New York, New York, Yhdysvallat
Ammatti:  näyttelijä, malli
Näyttelijä
Aktiivisena:  2016–
Merkittävät roolit:  Kat Hernandez (Euphoria)
Aiheesta muualla
IMDb 
Barbara Seppe ”Barbie” Ferreira (s. 14. joulukuuta 1996 New York, New York) on yhdysvaltalainen näyttelijä ja malli. Hänet tunnetaan parhaiten roolistaan Kat Hernandezina draamasarjassa Euphoria (2019–2022). Hän on toiminut mallina muun muassa Adidakselle, Forever 21:lle, H&M:lle ja Targetille. Vuonna 2016 Time nimesi Ferreiran vuoden 30 vaikutusvaltaisimman teinin joukkoon.
Ferreira on myös esiintynyt muun muassa elokuvissa Unpregnant (2020) ja Nope (2022) sekä televisiosarjoissa Divorce (2018) ja The Afterparty (2022).
Ferreira on queer ja hän ollut vuodesta 2019 parisuhteessa muusikko Elle Puckettin kanssa. Aiemmin hän on seurustellut artisti Gus Dappertonin kanssa.
Aiheesta muualla

Barbie Ferreira Internet Movie Databasessa. (englanniksi)
Barabus TKR

| Barabus TKR |
| --- | --- |

Valmistustiedot
Valmistusmaa:  Italia
Valmistaja:  Barabus
Valmistusvuodet:  2006–
Korimalli:  2-ovinen coupé
Luokka:  superauto
Tekniset tiedot
Moottori:  V8, Twinturbo
Iskutilavuus:  n. 6 998 cm3
Teho:  1 005 hv
Huippunopeus:  434 km/h
Kiihtyvyys:  1,67 s (0–100 km/h)
Vetotapa:  neliveto
Barabus TKR on eräs maailman nopeimmista superautoista. Esittely tapahtui heinäkuussa 2006 järjestetyssä British Motor Show’ssa.
Yleistä

TKR:n ilmoitettiin olevan markkinoille tullessaan nopeampi kuin silloinen maailman nopein sarjavalmisteinen auto Bugatti Veyron. Vahvistettujen mittausten mukaan nopein auto on SSC Aero. Ennakkotietojen mukaan Barabus TKR:n hinta on sen tullessa markkinoille 360 000 puntaa.
Auton hiilikuituinen kori valmistetaan Colonellassa, Italiassa ja moottori Englannissa. Tuotantomääräksi on suunniteltu kolmen vuoden aikana noin 300–400 kpl. Ensimmäisten autojen oli tarkoitus saapua ostajille syksyllä 2006.
Moottori

Moottorina on tuplaturbolla varustettu 7,0-litrainen V8, joka tuottaa tehoa 739 kW (1 005 hv). Auto kiihtyy 1,67 sekunnissa 0–100 km/h slicksirenkailla, jotka eivät kuitenkaan ole Suomessa laillisia katukäytössä. Huippunopeudeksi ilmoitetaan 434 km/h.
Aiheesta muualla

Autowiki
Billionaire

Wikisanakirjassa on tähän liittyvä sananselitys: .
Billionaire (suom. miljardööri) on englanninkielen sana ja tarkoittaa henkilöä, jonka omaisuuden arvo on vähintään miljardi.
Billionaire(s) voi tarkoittaa myös:
"Billionaire" (kappale), Travie McCoyn kappale, featuring Bruno Mars
"Billionaire", kappale Peachesin albumilta I Feel Cream
Asif Kapadia

| Asif Kapadia |
| --- | --- |
 Kapadia vuonna 2010
Henkilötiedot
Syntynyt: 1972 Lontoo
Kansalaisuus:   Yhdistynyt kuningaskunta
Ammatti:  elokuvaohjaaja elokuvakäsikirjoittaja
Aiheesta muualla
IMDb
Elonet
Asif Kapadia (s. 1972 Lontoo) on brittiläinen elokuvaohjaaja ja -käsikirjoittaja. Hänet tunnetaan parhaiten laulaja Amy Winehousesta kertovasta dokumenttielokuvasta Amy (2015). Hän on voittanut yhden Oscar-palkinnon ja neljä Bafta-palkintoa.
Elämä

Kapadia on intialaistaustainen muslimi. Hän valmistui maisteriksi (Master of Arts) ohjaamisen oppiaineessa Royal College of Art -yliopistossa vuonna 1997.